section_heading: Odnosi s Francuskom i Navarom
paragraph_text: Jakov je pokušao stvoriti državu koja bi se prostirala s obje strane Pireneja, i koja bi bila protuteža Francuskoj sjeverno od rijeke Loire. Svi pokušaji još od doba Vizigota, nailazili su na raznorazne prepreke. U slučaju Navare, Jakov se nije htio upuštati u ishitrene i opasne avanture. Sporazumom u Corbelu iz 1258., otvoreno se povukao iz sukoba s francuskim kraljem, Lujem IX. i zadovoljio se priznanjem svog položaja od strane Francuza i njihovim odustajanjem od polaganja prava na Kataloniju kao francuskom teritoriju.